ธปท.โยก"อัจนา"กลับเป็นรองผู้ว่าฯสายนโยบายการเงิน
ธปท.ประกาศโยก&#8221;อัจนา&#8221; กลับมาเป็นรองผู้ว่าการ สายนโยบายการเงิน เพื่อดูแลเงินเฟ้อและค่าเงินบาท แทน&#8221;บัณฑิต&#8221; มีผลตั้งแต่ 1พ.ย.ปีนี้
28 ต.ค. 2553

ธปท.ประกาศโยก”อัจนา” กลับมาเป็นรองผู้ว่าการ สายนโยบายการเงิน เพื่อดูแลเงินเฟ้อและค่าเงินบาท แทน”บัณฑิต” มีผลตั้งแต่ 1พ.ย.ปีนี้
ธนาคารแห่งประเทศไทย(ธปท.) ประกาศแต่งตั้งโยกย้ายและเลื่อนตำแหน่งผู้บริหารระดับสูง 3 คน ตามมติคณะกรรมการ (บอร์ด) ธปท.ที่มีการประชุมเมื่อวันนี้(28 ต.ค.) ดังนี้ 1.ให้นางอัจนา ไวความดี รองผู้ว่าการ ด้านบริหาร เปลี่ยนไปเป็น รองผู้ว่าการ ด้านเสถียรภาพการเงิน เพื่อดูแลเสถียรภาพเงินเฟ้อและดูแลอัตราแลกเปลี่ยน แทนนายบัณฑิต นิจถาวร ที่ลาออกไปตั้งแต่วันที่ 29 ก.ย. ที่ผ่านมาและมีผลวันที่ 1 พ.ย.นี้เท่านั้น เพื่อไปสมัครงานใหม่ ในตำแหน่ง ผู้อำนวยการ ของสำนักงานวิจัยเศรษฐกิจมหภาคของภูมิภาคอาเซียน + 3  ( จีน ญี่ปุ่น เกาหลีใต้) หรือAMRO  ซึ่งเป็นองค์กรระดับภูมิภาคเอเชีย  
2.แต่งตั้งนางสุชาดา กิระกุล ผู้ช่วยผู้ว่าการ สายตลาดการเงิน ขึ้นเป็นรองผู้ว่าการ ด้านบริหารแทนนางอัจนา ซึ่งจะไปดูแลงานในระบบชำระเงินและปรับโครงสร้างค่าธรรเนียมบริหารทางการเงินให้เหมาะสม และ3.แต่งตั้งนางผ่องเพ็ญ เรืองวีรยุทธ ผู้อำนวยการอาวุโส ฝ่ายนโยบายความเสี่ยง สายนโยบายการเงิน ขึ้นเป็นผู้ช่วยผู้ว่าการ สายตลาดการเงินแทนนางสุชาดา 
ทั้งนี้ มติการแต่งแต่งโยกย้ายทั้งหมดให้มีผลเป็นทางการตั้งแต่วันที่ 1 พ.ย.นี้เป็นต้นไป